ming030890/wiki-yue-high-quality huggingface dataset:
七仙羽

七仙羽（洋話：Connie Chiu/Tashi Lamo Dolma，中文名：趙玲，1968年8月8號—）係香港嘅風水師傅，自2020年開始活躍喺電視演出，尤其係ViuTV，憑住佢獨特嘅口音而令觀眾留意。

簡歷
七仙羽係個馬來西亞華僑，阿爸阿媽喺英國搞生意，佢亦喺英國留學，大學主修新聞，碩士主修商業管理，讀過博士但未畢業。佢曾經做過台灣電視台TVBS新聞報導員，亦做過美國之音同法新社記者，又兼職過填詞人。
七仙羽細細個就已經拜師學風水命理，師承七星派同茅山派，「七仙羽」呢個名都係佢師父用扶乩幫佢改嘅，除咗中國玄學之外，佢亦有學西方玄學，之後信埋佛教。佢之後出過運程書，亦幫過一啲報章雜誌寫風水命理專欄。佢亦有中醫同自然療法醫師嘅資格。

事件
七仙羽2021年4月喺水塘放生大量活魚同活龜，畀網民投訴佢殺生。之後佢剷除咗貼文同埋發文道歉。
阮偉倫

阮偉倫（Kris Yuen，1998年—），係香港男藝人，2022年HOY TV選秀節目《就是青春》十四強，之後有幫HOY TV主持節目。
黃澤鋒

黃澤鋒（英文：Brian Wong，1967年3月4號—），原名黃澤民，係香港男演員，1987年無綫電視藝員訓練班畢業，做過無綫電視同香港電視網絡藝員。

演出
呢個表唔完整，歡迎加料。
張家瑋

張家瑋（1999年2月17號—）係香港士碌架運動員‎，2015年16歲就已經攞到世界青少年桌球錦標賽冠軍，係繼傅家俊同陳國明後香港第3位士碌架世青冠軍。佢讀過聖公會曾肇添中學同林大輝中學。
冇可能嘅物體

冇可能嘅物體（參見英文：impossible objects），或者叫不可能物體，係視錯覺一類。一件不可能物體會係二維嘅圖像，觀看嘅人會將幅圖睇成一件三維物體嘅投影，但係呢件三維物體幾何上冇可能存在，只係畫圖嘅人用咗一啲特殊技巧，令到睇嘅人產生視錯覺。荷蘭出身嘅藝術家 M·C·艾雪，就出晒名成日喺佢嘅作品當中使用不可能物體。

原理解釋
睇埋：視錯覺、景深感知同幾何學
研究人腦點樣將二維圖像睇做三維物體，屬於認知心理學同腦神經學嘅範疇。
不可能物體會令睇嘅人唔舒服。噉係因為人類有種傾向，想將二維嘅圖畫當係三維物體噉睇。所以啲人望住奈克方塊（下圖）通常會覺得自己望緊一個正方體，而唔係覺得幅圖係「斜線連住兩個正方形」或者「一個畀不規則平面圖形包圍嘅正方形」。當人腦睇住不可能物體嘅唔同部份嗰時，佢哋會重新評估件物體嘅三維特性，呢個過程有可能令到個腦出現混亂。
喺多數情況下，一個人望幅圖望咗幾秒，已經會發現圖中嘅三維物體係冇可能嘅。但就算個人已經知道呢點，通常都仲係會忍唔住將幅圖像睇成一件三維物體。亦有啲情況係，一個人要望好耐，而且一路望一路有意識噉思考，至會留意到圖中嘅三維物體係一件不可能物體。

重要例子
以下係一啲出名嘅不可能物體：
三不互扣環：傳統上會畫成三維空間入面三個相連嘅圓環，但原則上唔使一定要用圓形。三不互扣環：傳統上會畫成三維空間入面三個相連嘅圓環，但原則上唔使一定要用圓形。 潘洛斯階梯：由羅渣彭羅斯獨立發明並且推廣。樓梯一路上一路轉咗四個 90° 角，但最後又形成一個連續嘅環。潘洛斯階梯：由羅渣彭羅斯獨立發明並且推廣。樓梯一路上一路轉咗四個 90° 角，但最後又形成一個連續嘅環。 潘洛斯三角形（三條桿）：由羅渣彭羅斯喺一九五零年代獨立發明同推廣，被形容為「最純粹嘅不可能形態」。潘洛斯三角形（三條桿）：由羅渣彭羅斯喺一九五零年代獨立發明同推廣，被形容為「最純粹嘅不可能形態」。 魔鬼叉：其中一端望落有三個圓柱形嘅尾端，但另一邊就神奇噉變咗做兩個長方形尖。魔鬼叉：其中一端望落有三個圓柱形嘅尾端，但另一邊就神奇噉變咗做兩個長方形尖。 不可能瀑布；由 M·C·艾雪所創不可能瀑布；由 M·C·艾雪所創 奧斯卡·洛特斯瓦德嘅視錯覺（一九三四年）奧斯卡·洛特斯瓦德嘅視錯覺（一九三四年）

相關概念
平行投影：不可能物體出現嘅一個常見成因。
非歐幾何：啲人成日都會將不可能物體嘅幾何稱為「非歐幾何」，但係非歐幾何有可能喺現實出現，例子可以睇吓球面幾何講嘅嘢。

外拎
維基同享有多媒體嘅嘢：不可能物體
（英文） 多重花園：用冇可能嘅幾何嚟設計關卡，YouTube 視頻講到點樣用不可能物體噉嘅幾何嚟設計遊戲關卡。
粟米蟹肉羹

粟米蟹肉羹係一味湯羹，主要用到粟米、雞蛋同蟹肉絲（或者用仿蟹柳絲）煮成，主要喺美國同加拿大嘅唐餐館流行。
游學修

游學修（Neo Yau，1990年9月24號—）喺香港出世，畢業於香港演藝學院，係一名香港男演員、導演同埋編劇。由2020年開始同時成為一位YouTuber。

簡歷
游學修拍過網片，個組合叫《學舌鳥》，係一班演藝學生一齊拍嘅，主要係拍嚟串個社會。CA:PTV早期嘅片都會見到佢。
出道作品係2014年電影《哪一天我們會飛》嘅彭盛華，之後更同同一套戲嘅演員蘇麗珊拍拖，但係唔夠一年就散咗。
2016年，佢幫viuTV拍劇集《三一如三》做其中一位男主角莫志凡。
2017年，第一次擔正嘅係電影《同囚》。電影《同囚》喺宣傳方面做得好差，但佢依然自己買飛落場同觀眾睇去做宣傳，俾網民大讚。
2020年10月，佢同蘇志豪、許賢共同創辦YouTube頻道「試當真」，開台2個月未夠就已經有10萬訂閱，仲攞到YouTube香港2021年度熱門創作者第1位。

感情生活
游學修2015年同喺電影《哪一天我們會死》一齊演出嘅演員蘇麗珊拍拖，2016年分手。佢2018年同歌手曾樂彤拍拖，2020年分手。2022年，同試當真成員陳苡臻拍拖。
郭信一

郭信一（綽號：黑人；性別：男）乃台灣黑道中人，在世時創立左黑人家族，活躍於桃園縣／桃園市。

崛起
郭信一響混跡江湖初期，跟隨過小南門幫嘅黃建偉，到左1990年代依靠南門市場發跡，以作風兇狠見稱，後黎自立門户，勢力迅速壯大；後生時狂妄到連某「民意代表（台灣定義）」個仔幫某偵查隊隊長都敢威脅，甚至有傳聞指佢試過揸槍掃射某派出所。

浮沉
「蕭新財殺警案」響2000年9月1號發生，由於兇器係郭信一借出嘅槍，佢入獄收場，亦被傳媒叫做「黑道軍火庫」；坐監期間，仲利用書信幫探監等通訊渠道，指揮外面嘅鄭宇峰等手下犯罪、營商幫參政，又揾人偽造文件試圖逃避審訊。出獄後，郭信一帶着班夥計，以吉昌街為據點，大搞賭檔（涉及詐騙）、放貴利幫暴力收數等勾當；佢因此響2015年5月11號再次被拘捕，隨後入埋冊；今次重獲自由後低調生活，避免涉足黑社會嘅紛爭。
響2019年6月12號，「明士車行人質挾持案」發生，郭信一應歹徒林佑儒幫桃園市政府警察局刑事警察大隊偵查第一隊小隊長洪俊德嘅要求，先撥輪後到場敢協助斡旋，令危機妥善解除（冇人死傷）。「黃明誠綁票案（似乎係蠱惑仔之間嘅攞債行動）」發生於2021年2月6號，有傳言話綁匪（收唔足贖金都）肯放人之原因，係肉參嘅家人委託左郭信一去講數。

殞落
郭信一響2023年1月2號喺泰昌十街同吉昌街路口被刺殺，中槍身亡，終年55歲；兇手未落網。
鍾雪瑩

鍾雪瑩（英文：Chung Suet Ying，1994年12月17號—），藝名鍾雪，筆名鍾說，係香港女藝人，曾經係香港商業電台叱咤903嘅DJ，亦係演員同填詞人。2024年，憑電影《看我今天怎麼說》獲頒臺灣嘅第61屆金馬獎最佳女主角。

簡歷
鍾雪瑩出身香港浸會大學傳理系，畢業後加入商台叱咤903主持電台節目，去到2020年3月1號離開。佢喺2010年參加過亞洲電視搞嘅《亞洲星光大道3》。另外，2019年更有份拍ViuTV電視劇《教束》，2020年主演《殺出個黃昏》。佢開始幕前演出嗰陣，佢個樣被指同另一藝人吳冰好似。
2024年佢憑電影《看我今天怎麼說》（嗰時香港未上畫）獲頒臺灣嘅第61屆金馬獎最佳女主角獎。

鮮浪潮短片
2017年：《鮮浪潮。語》〈離家不遠〉單元 飾 瑤
2018年：《鮮浪潮。語2018》〈接近無限瘋狂的溫柔〉單元 飾 陳芬妮
2019年：《鮮浪潮。語2019》〈兼職人類〉單元 飾 寧姐
杏汁白肺湯

杏汁白肺湯，又叫杏汁豬肺湯，係一味老火湯，用到豬肺、南杏、北杏、白果同豬瘦肉煲。因為唔少人相信「以形補形」，呢隻湯被認為有補肺潤肺嘅功效。不過由於洗乾淨豬肺要花好多工夫，所以唔係好多酒樓食肆肯整呢隻湯。
品牌延伸

品牌延伸（英文：brand extension）係一種營銷策略，指間公司攞住一隻有既定地位嘅牌子，將隻牌子用落去隻牌子未掕過嘅新產品或者產品類度，用意係想增加自己嘅營業額。譬如有間公司，佢哋隻牌子不溜賣開牙膏同牙刷等嘅口腔衛生用品，依家佢哋想擴充盤生意，於是就用隻牌子賣千層麪，諗住靠隻牌子嘅健康形象，為呢件新產品（千層麪）打造優良健康食品噉嘅形象。

根本諗頭
睇埋：品牌同市場
品牌延伸個做法，係要將手上嗰隻牌子嘅影響「延伸」去唔同產品度。
想像一九八〇年代初嘅高露潔公司，佢哋賣開牙膏同牙刷呢啲口腔衛生用品，賣咗超過一個世紀咁耐，消費者普遍都識高露潔，對佢哋嘅產品有一定嘅良好印象——消費者認得呢隻牌子，而且佢哋喺腦內將隻牌子同某啲產品（口腔衛生用品）以及好嘅質素聯想埋一齊；高露潔公司依家想擴張，打入食品市場，就推出新嘅千層麪系列（新產品）仲貼埋高露潔個牌子上去隻產品度，打算用個牌子嘅影響力（品牌權益）嚟吸引消費者接納隻新產品——假如消費者見到高露潔就諗起「高品質」嘅話，品牌延伸嘅做法就會令到消費者對千層麪嘅印象良好；於是高露潔就達致提升利潤。
除此之外，品牌延伸仲有其他好處：呢種策略被指係有助一間公司達到多角化嘅效果，出多啲唔同產品，進入更多唔同市場，從而控制自己盤生意面對嘅風險；亦有研究者指，品牌延伸可以幫一間公司爭奪競爭對手冇嘅優勢。
有唔少營銷工作者都有深入探討品牌延伸嘅問題，思考品牌延伸要點搞先至唔會好似（例如）高露潔千層麪噉失敗收場。

個案研究
有唔少營銷領域嘅研究者都有探討品牌相關嘅營銷策略，有做個案研究，剖析品牌延伸嘅成功同失敗案例。

高露潔
一九七〇年代嘅高露潔-棕欖管理層心諗：「乾淨衛生」嘅形象最適合用嚟賣千層麪等嘅食品。
高露潔-棕欖（Colgate-Palmolive）呢間公司誕生於一八〇六年，初頭係賣番梘同蠟燭嘅。而喺一八七三年，佢哋開始賣牙膏，取得咗大成功，而高露潔一路到咗二〇二〇年代都仲係世界最大嘅牙膏品牌之一，產品包括咗一系列口腔衛生用品。
根據營銷研究，高露潔到咗一九六〇年代已經感受到嚟自競爭對手（譬如係寶潔）嘅壓力，開始尋求多角化。間公司嘅管理層認為佢哋受到普羅消費者信任，想打入一個完全唔同嘅市場。佢哋最後揀咗急凍食品：喺一九七〇至八〇年代間，佢哋推出咗一系列嘅急凍食品，包括急凍嘅千層麪，理據簡單講係由於高露潔喺消費者心目中有「衛生乾淨」嘅形象，呢種形象啱晒用嚟賣食品；不過事實表明，口腔衛生用品同食品喺形象上格格不入，高露潔牌嘅急凍食品以失敗告終。
呢單嘢喺營銷界幾出名。喺二〇一七年，失敗博物館（位於瑞典嘅一間博物館，專門展列失敗嘅產品同服務）仲搵到高露潔牌急凍千層麪嘅包裝，攞嚟做佢哋館藏嘅一部份，一度成為互聯網上嘅話題。

蘋果公司
蘋果公司打入音樂市場嘅事，不時畀人攞嚟做品牌延伸嘅成功例子：蘋果公司誕生於一九七〇年代，而到咗一九九〇年代，佢哋已經有咁上下名氣，專門賣電腦；喺二〇〇〇年代，佢哋嘅行政總裁喬布斯決定要打入音樂市場，帶領間公司研發出 iPod（二〇〇一年）同 iTunes（二〇〇三年）等嘅產品，從根本上改革咗啲人聽音樂嘅方法。呢啲產品被指係音樂上嘅大創新—以當時嘅基準嚟講，件產品唔只輕便易攜又易用，而且仲可以儲起數以千計嘅歌曲，能力上遠超同期嘅競爭對手，可以睇睇當時嘅可攜式媒體播放器。
有營銷研究者進一步指出，蘋果公司呢一次品牌延伸唔單只幫佢哋打入音樂市場咁簡單，仲根本上改變咗佢哋個品牌嘅定位：iPod 同 iTunes 等嘅產品其中一個大優點係方便易攜，因而為蘋果公司個品牌建立「高質又易攜嘅電子產品」嘅形象，為佢哋後來嘅產品鋪咗路，噉佢哋打後賣呢類產品嗰陣就更加容易成功，例子可以睇睇 iPad 等嘅產品。
一九九零年代尾嘅 Walkman一九九零年代尾嘅 Walkman 二零零三年嘅 iPod二零零三年嘅 iPod

相關風險
睇埋：品牌忠誠度
「如果你嘗試討好所有人，你最後結果會係邊個都討好唔到。」
市場學研究指，品牌延伸嘅做法亦有唔少弊處：有研究指，唔少公司想推出新產品嗰陣，都會選擇用一個新嘅品牌嚟出，唔會將佢哋已有嗰啲牌子貼落件新產品度；而實證、用咗統計嘅研究表明，呢種做法好多時反而會成功過品牌延伸，爭取到更多市場佔有率。
做品牌延伸衰咗，可以帶嚟好多負面後果，例如
假如啲人將隻牌子同件失敗產品聯想埋一齊，就好可能會損害隻已有牌子嘅名聲。
品牌延伸亦有可能引致所謂嘅品牌淡化 ——如果一隻品牌延伸，黐落一啲同佢核心產品冇直接關聯嘅產品嗰度，隻品牌喺消費者腦入便嘅形象就可能會變得模糊，因而降低佢哋對隻牌子嘅信任。假想有一個賣高端奢侈品（譬如係紅酒）嘅品牌，佢哋推出廉價或者質量較低嘅產品（譬如係平價嘅汽水）就好可能會令到消費者覺得品牌「冇以前咁高級」，進而影響埋個品牌「同高端產品有關聯」呢個獨特性質，而且推出太多彼此之間冇乜啦掕嘅產品，亦可能會搞到消費者無法清楚理解隻品牌代表乜嘢核心價值。
... 等等。
何芷姗

何芷姗（Ho Sze Shan Goldie，1973年11月2號—）原名何綺雲（Ho Yee Wan），係香港無綫電視女藝員，2003年無綫電視第17期藝員訓練班出身，之後幫無綫電視拍電視劇。
2022年2月份改名「何芷姍」。
觀眾在民間電視大獎2020

《觀眾在民間電視大獎2020》係第5屆觀眾在民間電視大獎，提名期由2020年12月25號到年12月29號，投票期由2021年1月5號到14號，結果喺1月27號公佈。

民選最佳劇集
呢個獎有33個提名角逐：無綫電視有19個提名；ViuTV有10個提名；港台電視有4個提名。

民選最佳劇本
呢個獎有26個提名角逐：無綫電視有12個提名；ViuTV有10個提名；港台電視有4個提名。

民選最佳攝影
呢個獎有20個提名角逐：ViuTV有9個提名；無綫電視有8個提名；港台電視有3個提名。

民選最佳男主角
呢個獎有40個提名角逐：無綫電視有25個提名；ViuTV有13個提名；港台電視有2個提名。

民選最佳女主角
呢個獎有41個提名角逐：無綫電視有25個提名；ViuTV有15個提名；港台電視有1個提名。

民選最佳男配角
呢個獎有99個提名角逐：無綫電視有57個提名；ViuTV有40個提名；港台電視有2個提名。

民選最佳女配角
呢個獎有98個提名角逐：無綫電視有62個提名；ViuTV有33個提名；港台電視有3個提名。

民選飛躍進步男藝員
呢個獎有51個提名角逐：無綫電視有25.5個提名；ViuTV有25.5個提名。

民選飛躍進步女藝員
呢個獎有52個提名角逐：ViuTV有28.33個提名；無綫電視有17個提名；香港開電視有6.33個提名；港台電視有0.33個提名。

民選最佳綜藝節目
呢個獎有60個提名角逐：ViuTV有33個提名；無綫電視有15個提名；香港開電視有10個提名；港台電視有2個提名。

民選最佳時事資訊節目
呢個獎有55個提名角逐：港台電視有24個提名；ViuTV有13個提名；香港開電視有12個提名；無綫電視有6個提名。

民選最佳主持
呢個獎有70個提名角逐：ViuTV有35個提名；無綫電視有29個提名；香港開電視有11個提名；港台電視有5個提名。

民選最佳戲劇拍檔
呢個獎有85個提名角逐：無綫電視有48個提名；ViuTV有36個提名；港台電視有1個提名。

民選最佳劇集橋段
呢個獎有99個提名角逐：ViuTV有53個提名；無綫電視有46個提名。

民選最佳電視歌曲
呢個獎有56個提名角逐：無綫電視有27個提名；ViuTV有27個提名；香港開電視有2個提名。
九龍巴士32線

九龍巴士32線係香港一條日間巴士線，來往石圍角及奧運鐵路站。

歷史
1981年9月7號：為配合石圍角邨落成，本線前身32M線投入服務，提供石圍角、象山邨、梨木樹、石蔭邨、石籬邨、青山公路一帶來往長沙灣、旺角及大角咀嘅巴士服務。
1982年5月16號：為配合地鐵荃灣綫全線通車，本線延長至大角咀碼頭，並改叫32線。
1989年12月29號：為配合起城門隧道而實施嘅新交通管理措施，本線來回程改經二陂圳路及三棟屋路，唔再經象鼻山路。
1995年5月8號：本線搬去大角咀新填海區嘅臨時總站。
1998年7月19號：本線為配合奧運站（而家叫奧運鐵路站/奧運港鐵站）巴士總站啟用搬去嗰處。
2001年12月23號：往石圍角方向，改經櫸樹街、晏架街、槐樹街同福全街，唔經亞皆老街同新填地街。
2004年10月2號：本線開始派冷氣巴士行。
2008年7月24號：往石圍角方向，改為由大南西街直入長沙灣道，唔經長義街同長荔街。
2011年8月1號：本線改晒用冷氣巴士行。

行車路線
去奧運鐵路站：石圍角路，二陂圳路，三棟屋路，和宜合交匯處，象山邨西路，支路，象山邨東路，象山邨西路，和宜合交匯處，和宜合道，大隴街，石梨巴士總站，大隴街，和宜合道，青山公路，蝴蝶谷道，荔枝角道（本線係現時唯一一條路線來回程都經荔枝角道長沙灣段），上海街，亞皆老街，櫻桃街及海景街。
去石圍角：深旺道，櫻桃街，大角咀道，未命名路，櫻桃街，櫸樹街，晏架街，槐樹街，福全街，旺角道，彌敦道，荔枝角道，大南西街，長沙灣道，天橋，青山道，和宜合道，和宜合交匯處，象山邨西路，支路，象山邨東路，象山邨西路，和宜合交匯處，三棟屋路，二陂圳路及石圍角路。

客量
由於長沙灣嘅工商業區、食肆等主要地點或設施多數集中喺長沙灣道沿線同以北一帶，同一眾行經長沙灣道或青山道／元州街嘅路線相比，要途經全段荔枝角道嘅本線站位相當唔方便。另外，同大多數由奧運站／維港灣／柏景灣開去新界嘅路線（如33A、37線等）直駛櫻桃街唔同，本線回程要繞經一段大角咀內街（櫸樹街、晏架街），受到佢附近一帶嘅塞車影響，經常令去到旺角嗰陣嘅班次唔穩定，甚至有脫班問題，尤其係下晝繁忙時間。再加埋本線班次唔頻密，沿線除咗石圍角同象山邨外嘅其他服務區域有31B、35A、36A、36B線等多條班次密啲或者離目的地步程近啲嘅路線競爭，所以非繁忙時間客量只係一般。
根據《2014-2015年度巴士路線發展計劃》，呢條路線最繁忙一個鐘頭載客率係74%，而非繁忙時段嘅一個鐘頭最高載客率係30%。

用車轉變
八十年代初開線時以「雞車」利蘭勝利二型行走，期間亦有「都普金屬部分」車身嘅「黑金剛」丹尼士喝采作支援，佢哋退役後換入利蘭奧林比安11米非空調巴士（S3BL）或都城嘉慕威曼都城巴士11米（S3M）冇冷氣雙層巴士。
本線現時用7架亞歷山大丹尼士Enviro 500巴士。

昔日嘅九巴路線32
第一代32線喺1962年6月16號投入服務，往來荃灣碼頭及城門水塘。1982年5月2號被專線小巴82及九巴假日線32R取代。
風傳媒

風傳媒係一個喺臺灣創立嘅中文網路媒體，2014年2月正式上線，由張果軍創立。
風傳媒網站
風傳媒日文版網站
騰訊

（港交所：00700）係中國一間民營嘅資訊科技公司，1998年由馬化騰創辦，2004年喺香港交易所上市，而家係全球第四大互聯網公司，排Google、亞馬遜同Ebay後面。
微信

2013年1月，微信用戶已經突破3億。
2017年5月5號上晝，俄羅斯當地開始封殺微信境外版，主要原因係俄羅斯通信部門話佢冇喺俄羅斯登記牌照等基本信息。

微信支付
内文：微信支付
微信支付係中國大陸嘅通用第三方支付平台，由馬化騰喺2013年一手創辦。
詞義消歧

詞義消歧（粵音：ci4 ji6 siu1 kei4；參見英文：WSD）係自然語言處理（教人工智能處理語言）嘅一環，顧名思義係講緊要教電腦消除段字入便嘅詞義歧義：好似粵語、客家話或者英文等嘅自然語言，啲字詞有陣時會出現歧義嘅情況，一隻字詞有多過一個可能嘅詞義，而詞義消歧就係要教人工智能學識撞到歧義嗰陣，同每隻有歧義嘅字詞搵出佢應該係邊個詞義，靠嘅通常都係語境。
譬如喺粵語，花一詞做形容詞嗰陣有最少兩個可能嘅詞義：可能係指一樣嘢好多顏色或者好多花紋，又可能係指有刮痕；噉想像以下呢句嘢——
「你幅眼鏡塊鏡片花咗嘅，係咪刮過嚟？」
一個詞義消歧嘅程式，就需要搵出上面句嘢嗰個花係指緊多顏色多花紋，定係指緊有刮痕。要做呢個判斷，可以依靠句嘢入面嘅其他字詞，例如係刮一詞噉。
截至廿一世紀初，學界有好多方法做詞義消歧，有啲係靠字典，有啲係靠機器學習，當中監督式同非監督式嘅機器學習都有。直至二〇二〇年代初，詞義消歧技術經已相當成熟，睇英文詞義消歧嘅話，啲程式嘅準確度講緊閒閒哋去到 60% 咁高，當中有部份嘅仲可以去到 90% 準確度。

基於知識
依個簡單嘅語義網絡，表達緊哺乳類、貓、毛皮、動物、魚同埋鯨魚... 等多個動物相關概念之間有咩關係。
内文：語義網絡、語義距離、字典同索引典
要做詞義消歧，可以靠語義網絡或者字典等事先整理好嘅資源。一種可能嘅諗法如下：如果兩隻字詞喺同一份文本或者語句入便，佢哋理應係有一定關係嘅，而呢點會反映喺詞義之上；因此，電腦可以用字典或者語義網絡摷吓，搵出一對對詞義，係最能夠令到同一份文本或者同一句嘢入便啲字詞「語義上相似」嘅。
舉例說明，用返粵語形容詞花做例子，形容詞花至少可以有兩個詞義：
多顏色多花紋
有刮痕
如果一句嘢用花嚟描述眼鏡鏡片；眼鏡鏡片係硬、易刮花嘅嘢，但係就好少可會有啲咩顏色可言，所以喺語義上，詞義 2 比較接近眼鏡鏡片（同一句句子入便嘅第隻字詞），所以人工智能理解句嘢嗰時，就對花採取詞義 2 嚟理解。
要計兩個詞義或者兩隻字詞「語義上有幾相似」，可以考慮吓語義距離嘅概念：語義距離係指兩隻字詞或者兩個詞義之間意思上差幾遠；例如貓同哺乳類語義距離相對近，都係指緊某啲類嘅動物；而貓同火車之間嘅語義距離就可能會遠啲。

機器學習
睇埋：語境
靠機器學習嚟教電腦做詞義消歧，好多時都係假設咗齋靠上下文已經可以提供到足夠嘅資訊，教電腦辨別詞義。
講最簡單直接嗰種做法，詞義消歧可以靠監督式學習：研究者可以搵一大拃語料返嚟，人手噉同每句嘢標返「句嘢用咗邊個詞義」，再叫個例如神經網絡由呢啲數據嗰度學。呢種方法相對簡單直接，但係人手標詞義往往好嘥時間精神。
詞義消歧可以靠非監督式學習。概念上可以用噉嘅做法：原則上，同樣嘅詞義會响類似嘅語境當中出現，所以研究者可以搵一啲方法量度語料入便每句嘢嘅語境係乜，再用聚類分析或者類似嘅做法，教電腦自己將啲語句分類。
亦有啲做法可能係半監督式嘅，即係一部份嘅語料有人手標詞義或者用肯定、簡單嘅法則嚟標，淨低嘅就冇。標好嗰啲語料可以同一個分類器模型做監督式嘅基本訓練，然後就用個分類器嚟標淨低嗰啲語料。最後等到成個數據庫都標好晒，就可以用嚟做監督式學習。

表現評估
要評定一個做詞義消歧嘅程式掂唔掂，最直接嘅係睇吓佢有幾準：研究者可以搵一大拃數據返嚟，數據入便每一句句子都有人事先標好晒句嘢入面嘅字詞係咩詞義，跟住叫個程式同呢啲句子做詞義消歧，最後睇吓個程式畀嘅答案同人手標嘅有幾吻合，即係話
係估啱咗幾多個個案；
 係個案嘅總數。
當中  係指準確度，而呢個數值愈高（愈接近 100%）個程式詞義消歧就愈算係掂。

主要應用
喺自然語言處理，詞義消歧相當有用。

機器翻譯
睇埋：機器翻譯
做機器翻譯嗰陣，詞義消歧可以用嚟幫手選詞。舉例説明，想像以下嘅英文句子：
I need change.
依家要將句嘢譯做粵文。當中 change 一詞，譯做粵語可以係改變，但又有可能係指唱錢唱返嚟嘅銀仔。齋靠呢句嘢，譯者難以決定要點譯，於是佢就睇吓句嘢身處咩語境，想像以下呢兩種語境：
句嘢打前嗰個段落，講嘢嘅人喺度講緊佢發覺自己做人方式唔掂，想作出改變。
講嘢嘅人响便利店買嘢，正喺度同收銀員面對面對話。
喺情況 1 下，change 比較大機會要譯做改變，而喺情況 2 下，隻字詞就較大機會要譯做唱返嚟嘅銀仔。由此可見，機器翻譯必然會用到詞義消歧功能。

資訊處理
睇埋：資訊提取同資訊抽取
資訊提取係指由一個資訊系統度攞自己需要用嘅資源嚟用，而資訊抽取就係指由一份文本度搵出想要嘅資訊。例如有個人喺搜尋器嗰度打咗若干隻關鍵字，摷自己想要嘅網頁，呢個過程係資訊提取，而假如部電腦仲識得由呢啲網頁嘅文字嗰度抽取出（例如）搵緊嘅貨品價錢係幾多，噉個系統就算係做埋資訊抽取。
資訊提取同資訊抽取亦都成日用到詞義消歧。試諗吓依家有位用家開咗 Google 搜尋器摷嘢，淨係入咗衰退一詞，佢有可能係想搵醫療方面嘅內容（例如記憶力衰退）但又有可能係想搵經濟學內容（試想經濟衰退）。如果用咗詞義消歧，就可以幫搜尋器更有效噉幫用家搵料。除此之外，一部搜尋器要搵「呢份文本，似唔似係用家想要嘅嘢」嗰陣就要用資訊抽取，例如用家入咗 drug 可以係想摷藥物，但係英文 drug 又可以係指毒品，如果搜尋器唔識分，就可能會出現種情況，用家明明想摷藥物，但係搜尋器就畀埋晒啲宣傳反毒品資訊嘅網頁佢睇。

困難之處
睇埋：一詞多義
事實表明，詞義消歧並唔易整，就算到咗二〇一〇年代初，詞義消歧演算法嘅表現好多時都好參差，原因有好多：
詞義概念問題：詞義呢個概念喺語義學（語言學下其中一個學科，專研究語言點表達意思）上就有爭議性：啲人思考詞義，好多時都係諗住每隻字詞都會有若干個「可能意思」每個算係一個詞義，而且個個詞義都可以清楚分得開；但係事實表明呢種諗法並唔正確，字詞嘅意思可以視乎語境而有無數咁多嘅變化，而實證研究亦發現，如果搵多過一個人嚟評估啲句子入便嘅字詞詞義係乜，唔同評估者之間嘅同意度可以得嗰 85% 咁低。可以睇吓語義學上有關同義詞以及一詞多義等概念嘅爭論。
唔同工作，要用嘅詞義庫可以唔同：舉例說明，要做英到粵機翻，有必要考慮到英文 mouse 可以係指老鼠，但又可以譯做踎士或者滑鼠，而相比之下，假如目標語言係好似英文噉，將老鼠同踎士當做同一隻字詞嘅，佢哋之間嘅翻譯程式就可以忽略呢個詞義差異。
詞性標注問題：喺某啲語言（例如英文）當中，一隻字詞好多時攞嚟做名詞又得，攞嚟做動詞又得，而做名詞定動詞可以有唔同嘅「可能詞義」集，因此詞義消歧就有可能要配合詞性標注嚟用，但係截至廿一世紀初，詞性標注都仲未做得完美。
... 等等。

簡史
睇埋：自然語言處理
詞義消歧呢家嘢，早喺一九四〇年代經已有人喺度講，可以算係運算語言學最古老嘅問題之一。當時有人喺度嘗試整機器翻譯，用一啲原始（講緊基於規則）嘅方法嚟教電腦做翻譯。美國數學家沃倫·韋弗喺一九四九年撰文，用運算嘅角度嚟談論詞義消歧呢個問題。當時嘅研究者話咁快就意識到，詞義分歧係幾咁難以用基於規則嘅做法達到，當中甚至仲有研究者揚言，話詞義消歧一定要模擬人腦有關「世界係點運作」嘅知識，所以冇可能靠電子電腦做到。
到咗一九九〇年代，人工智能研究者開始放棄基於規則嘅系統，採用以統計為基礎嘅人工智能做法，萌生「用機器學習教電腦做詞義消歧」噉嘅諗法，及後仲有研究者嘗試結合知識型嘅做法（好似係語義網絡）於是現時嘅詞義消歧技術，就開始成形。
沃倫·韋弗

沃倫·韋弗（英文：Warren Weaver；1894-1978）係一位美國數學家，廣泛被視為機械翻譯嘅其中一個先驅。
約限語言

約限語言（英文：CNL ）係自然語言一種，指緊隻語言用起上嚟語法同詞彙受到規限，達致消除用語言嗰陣有嘅歧義同複雜性。啲人之所以會用約限語言，好多時係為咗就住非母語使用者，令到寫或者講嘅內容對呢啲人嚟講比較易明。
人造語言

人造語言（又叫：人工語言）係指刻意設計出來嘅語言，同其他經過長時間發展出嚟嘅語言唔一樣。創造一套人造語言通常都係想方便世界唔同地方嘅人溝通（好似世界話咁）。亦都可以只係作故仔或者拍戲用；如果只係拍戲需要可以只係求其作少少（例如超時空要塞嘅祖拿達文），亦都可以作到有完整嘅語法（例如星空奇遇記嘅克林崗文、阿凡達嘅納美話）。重有一啲係為咗實驗一下一啲哲學概念嘅語言（例如一切從簡嘅 toki pona 、目的為消除一切歧義嘅邏輯語）。

相關概念
自然語言，可以話係人造語言嘅相對。
世界創建，人造語言成日俾作家攞嚟做呢樣嘢。
電腦語言，唔入於人造語言。雖然一樣有意思有語法，而且係人造出嚟嘅，同埋個名有「語言」兩個字，但係唔會當佢做呢頁講嘅語言噉分類。電腦語言係為咗向電腦發出指令，叫啲電腦做嘢，相比起俾人同人溝通嘅嗰啲語言，本質上係有分別嘅。製作一份由電腦語言寫嘅文本（一般以 code 嘅形式存在）嗰陣，啲人會話「揼 code」而唔係「寫文章」或者「作文」都可以見到佢哋本質上嘅分別。
文獻綜述

文獻綜述（英文：literature review），又有叫文獻探討，係做研究或者寫學術文必要嘅一個步驟，指做嗰個人將有關自己做緊嗰個課題嘅文獻睇勻佢，用意係想確保自己對個課題有充分嘅認識。
劉德華

劉德華，BBS，MH，JP（粵拼：lau4 dak1 waa4；英文：Andy Lau；1961年9月27號—）係香港歌手同埋電影演員，佢響返學嗰陣嘅名叫劉福榮（lau4 fuk1 wing4），海內外嘅華人普遍都鍾意叫佢做華仔（waa4 zai2）或者係華弟（waa4 di2）。

生平
攝於2005年2月24號第29屆香港國際電影節
劉德華祖籍廣東新會，佢喺香港新界大埔泰亨村出世，佢阿爸劉禮後生嗰陣做過啟德機場嘅消防員。1980年，劉德華考入第10期無綫電視藝員訓練班。不過佢喺未正式畢業前，早已喺一套劇集《第三類房客》度出現過。到咗畢業之後就開始喺一啲劇集度做吓茄喱啡。1982年，劉德華喺無綫電視劇《獵鷹》入面第一次擔任男主角，呢套劇令佢一炮而紅；當時劇中嘅阿媽係由香港歌手兼藝人葉德嫻飾演，因為佢哋嘅合作演出令人印象難忘，而且兩人本身亦好投契。所以自此以後，好多華仔嘅電影都會情商Deanie（葉德嫻嘅英文名）做佢阿媽（或者契媽）嘅角色，好似《法內情》電影系列，更加令到觀眾喊出眼淚，結下螢幕上嘅母子情緣。同樣係1982年，劉德華開始接拍電影，第一部作品係吳小雲執導嘅《彩雲曲》。
劉德華響香港演藝界係一個「福將」，因為佢基本上成個演藝生涯都係順風順水。佢啱啱出道就響電視劇《獵鷹》入面第一次擔任男主角，第二年（1983年）劉德華就俾無綫力捧，同梁朝偉、苗僑偉、黃日華以及湯鎮業等五個人組成咗「無綫五虎將」。同一年，劉德華喺電視劇《神鵰俠侶》入面飾演楊過，令佢紅上加紅，好快就塑造出未來巨星嘅雛形。
佢演藝生涯唯一嘅低潮，就係響1984年因為合約嘅問題而同無綫電視搞到好唔愉快，無綫冇再畀機會佢演出（行內叫做「擺入雪櫃」或者「雪藏」），好彩嗰陣遇到當時得令嘅大導演王晶提攜，於是毅然咁專心轉戰電影。到目前為止，劉德華已經拍過超過一百部電影，因為佢夠靚仔，通常都演一啲有型有格嘅古惑仔，例如《旺角卡門》同埋《天若有情》入面，劉德華都係以有情有義又浪漫不羈嘅形象出現，使到一眾女影迷都對劉德華著迷。而後期少少嘅《烈火戰車》，亦都令到好多鐵騎一族感動，甚至唔識揸電單車嘅人都爭住去考電單車牌希望可以模仿一下，而且到今時今日都重有影響力。
1985年劉德華出咗佢第一首歌《只知道此刻愛妳》。到咗1990年，華仔再推出佢嘅歌曲大碟《可不可以-誰說不可以》、《如果你是我的傳說》同埋《再會了》……等幾隻專輯，劉德華好快受到大眾嘅關注，響歌壇成為四大天王之一。佢喺歌壇方贏咗唔少榮譽；喺多年嘅各大樂壇流行榜頒獎禮上面，華仔勇奪過幾個最受歡迎男歌手獎，佢嘅歌亦都佔過唔少嘅最受歡迎獎項。而佢所開嘅演唱會每次嘅銷售都非常理想，甚至話「爆棚」都唔過份。到咗1999年，劉德華成功得到香港十大傑出青年嘅殊榮。
2018年尾，劉德華因為身體唔舒服而腰斬演唱會，之後佢宣佈2020年2月會再開演唱會補數。

近況
佢喺1990年代成立咗天幕電影制作有限公司，目標係提拔新一代演藝人。不過因為經營不善，除咗未能達到目標之外，劉德華重因為錢銀瓜葛同合夥人麥紹棠不和而搞到上法庭，搞足幾年，最後要由向華強夫人出面，畀劉德華五千萬解決。
2019年9月，劉德華喺新加坡演唱會嘅時候，成萬擁躉一齊唱生日歌同佢慶祝58歲生日。2020年5月，劉德華喺中國大陸網站直播演唱會，為醫護人員同民眾加油。

軼事
劉德華同藝人林迪安係同年同月同日出世。
挽肉與米

挽肉與米（挽肉と米，hikiniku to come）係日本連鎖食肆，總部喺日本東京都，主要賣炭燒漢堡扒配白飯。
挽肉與米嘅第一間舖係喺2020年6月1日喺東京都武蔵野市吉祥寺開張，而喺臺灣臺北市、南韓首爾、香港同泰國曼谷都有海外舖頭，當中香港舖頭嘅係由黃傑龍嘅叙福樓集團喺2024年攞到香港經營權後開設。
邊境禁區

邊境禁區（英文：Frontier Closed Area）係中國大陸邊境靠住香港新界北部範圍嘅禁區，包括落馬洲、羅湖、文錦渡、打鼓嶺、沙頭角等地，要有「禁區紙」先至可以出入。佢喺1951年設立，2016年縮細過面積。
隧道入口處休憩花園

隧道入口處休憩花園，香港公園之一，遊樂場之一，喺灣仔告士打道，英文叫Tunnel Approach Rest Garden。行政上歸灣仔區，2014年東鐵綫過海段工程進行期間拆卸並用作工地，2021年完成重建。設施有模型車場。
馬尼拉電器

馬尼拉電器（英文：Meralco Bolts）係菲律賓馬尼拉嘅職業籃球球會，依家打緊菲律賓職業籃球聯賽。
盧華爾島

盧華爾島（Isle Royale）係喺美國密芝根州蘇必略湖西北部嘅一個島。"ayl royal"
十三么

十三么係一個麻雀術語，佢係打麻雀其中一種餬牌形式，但同一般「四搭一對」－即係四組搭牌加一對眼嘅形式唔同，十三么完全唔跟呢個格式。十三么有好多唔同嘅稱呼，例如叫「十三太保」、「十三龍門」，而喺日本麻雀入面就叫做「國士無雙」，國士即係指國家入面最優秀嘅人，而無雙即係獨一無二，形容十三么組合入面，有齊一副麻雀入面每一種牌。

十三么組合
既然叫得做「國士無雙」，就係因為十三么有齊一副麻雀入面每一種牌。一副十三么嘅組合，係：
「東南西北」、「中發白」各一隻，么即係指頭尾，一筒九筒、一索九索、一萬九萬，呢十三隻牌再是但加一組眼，咁就算係一副可以食餬嘅十三么組合。
+以上任何一隻牌（做眼）
而港式台灣麻雀由於打十六章（十六隻牌），所以十三么組合會有啲唔同，除咗要齊「東南西北」、「中發白」，「么九」各一隻，另外要再加多一坎先算。
正宗台灣麻雀係冇十三么呢個牌型。

牌王爭議
十三么又畀人叫做「牌王」，除咗係因為佢本身包含晒一副麻雀入面每一種牌，另外喺造牌過程入面，如果畀人槓死咗其中一隻，咁成副牌要轉章會好困難。所以將十三么定為「牌王」，即係話佢唔止可以截胡，兼且可以搶暗槓。
不過傳統上並無話十三么係乜嘢「牌王」，佢只係咁多番種之中嘅一種，無話畀截胡或者可以搶暗槓咁樣。而如果係打港式台灣麻雀，亦同樣無話十三么係乜嘢「牌王」，不過日本麻雀就一樣有話「國士無雙」（即十三么）係唔可以截胡兼可以搶暗槓。
無論點，十三么可以截胡兼可以搶暗槓，喺廣東牌或者香港麻將入面已經成為牌例，除非係打台灣牌，又或者開枱之前特別講明，否則十三么仍然都係當「牌王」處理。
嘉人自友約

《嘉人自友約》（英文：A Happy Itinerary）係中國大陸江蘇衛視嘅遊埠同訪談節目，由劉嘉玲主持，邀請唔同藝人嘉賓遊歷大灣區。節目原裝版本喺2024年3月14號首播，總共12集。
節目亦畀香港電視娛樂買咗，由2025年1月12號開始逢禮拜日23:30-00:15喺ViuTV播（普通話原聲，冇粵語配音），但涉及仍有無綫電視合約嘅藝人做嘉賓嘅集數就抽起唔播。

節目調動
江蘇衛視
2024年5月23號：停播一次。
ViuTV
2025年1月26號：由於受《拉闊音樂會 Sparkle キラキラ EDAN x JACE x JEFFREY x MARF》相關節目調動影響，23:30-23:45改播《Chill Club 推介榜》，所以改到23:45-00:15播。
2025年2月2號：由於受《闔家辣》相關節目調動影響，23:30-23:45改播《Chill Club 推介榜》，所以改到23:45-00:15播。
皇家哥積克足球會

皇家哥積克足球會（英文：K.V. Kortrijk）係喺比利時哥積克嘅足球會，而家打緊比利時職業聯賽。
轉車站

轉車站（粵拼：zyun3 ce1 zaam6；英文：interchange station）係城市軌道交通系統嘅專用名詞，喺粵語區入面，一般喺同一車站出現至少有2條綫經過時，喺唔同路線間搞跨綫坐車嘅行爲。
佢嘅情況分有三種：第一種係站內轉綫唔使重新畀錢；第二種係站內轉綫要另外收錢；第三種係出站到第條綫要重新畀錢，不過有啲城市出現咗有「有條件出站」同埋「無條件出站」嘅特殊轉車方式。
轉車方式有好多種。分別係垂直、大廳、跨月台、通道、同月台、轉車樓、出站等7種。尤其係出站轉車，大多數城市都係「有條件出站」，好少見到「無條件出站」。
Spotify

Spotify係瑞典嘅音樂串流媒體服務提供商，喺2008年10月推出。呢個平台歸Spotify AB所有，呢間公司自2018年以嚟一直係紐約證券交易所嘅公開交易公司。Spotify嘅全球總部設喺瑞典斯德哥爾摩，公司總部喺紐約埠。

可用嘅國家同地區
而家有93個國家/地區可以用Spotify。
Spotify 在全球服務的地區（截至2016年12月 (2016-12月)[update]）
普斯卡斯學院

普斯卡斯學院（英文：Puskás Akadémia FC）係匈牙利費爾丘特一間職業足球球會，依家踢緊匈牙利甲組足球聯賽。
本田Civic

本田Civic（ホンダ・シビック）係日本本田公司喺1972年推出嘅小型私家車，佢喺香港同中國大陸叫做本田思域（粵拼：bun2 tin4 si1 wik6），兄弟車係1980年推出嘅本田Ballade（ホンダ・バラード）；佢個車名即係出自英文單字入面嘅「民眾」同「市民」，同級車款包括豐田Corolla、日產Sunny。
第三至第七代本田Civic曾經出過四驅版本。
胡學霖

胡學霖，外號「日本仔」，香港親中派黑社會政治人物，屬於和勝和，「雙花紅棍」，擔任「打手」角色。亦係社團內一名垃圾人物，冇人，冇錢。
2017年七一遊行前夕，人民力量攜帶紙紮公仔同埋葬禮花圈等示威物品到銅鑼灣百德新街，期間包括胡學霖在內，有好多人衝出嚟，搞亂咗場面同破壞物件，佢之後被捕，亦因為咁被一啲傳媒稱之為「紅色打手」。
2019年，佢有份參與七二一元朗襲擊事件，被網民拍攝到曾追打市民，去到同年9月20日被捕。
喺2021年4月1號，佢更加被影到無視當時嘅武漢肺炎限聚令，出席和勝和太上皇張銓漢嘅63歲壽宴。
另外，喺涉於2016至2017年間，胡學霖因為自稱係三合會社團成員，去到2023年5月被法庭判入獄24星期。
有黃色經濟圈嘅資訊平台指，胡學霖同佢老婆張秀蓮係香港虛擬貨幣平台HKCEXP嘅東主，而呢個平台專門幫黑社會洗黑錢。
2021年維基媒體基金會針對中文維基百科嘅行動

2021年維基媒體基金會針對中文維基百科嘅行動，係指2021年9月，維基媒體基金會法務部門副總裁瑪姬·丹尼斯（Maggie Dennis）發表聲明，話經過深入調查「中國大陸維基人用戶組」之後，以安全風險為理由，宣布對中文維基百科嘅7個用戶實施全域鎖定，又取消12個用戶嘅管理員權限。中文維基百科嘅人簡稱''OA2021事件''或者''OA''。

背景
2020年《港區國安法》實施之後，維基媒體基金會發出聲明，表示暫時唔受理嚟自香港執法機關嘅非公開信息請求，同埋希望保護編者並為讀者製造一個安全嘅環境。

中國大陸用戶提議對香港用戶「篤灰」
據2021年7月一篇報導，一個名叫Walter Grassroot嘅維基編輯，喺中國維基QQ群入面提議向香港國安處舉報香港用戶。事件引發極大爭議，甚至令隸屬維基媒體基金會嘅香港用戶組成員召開咗緊急會議商議對策，並提供指引避免人肉搜尋。香港編輯Dasze同1233表示，對中國編輯呢種「篤灰」行為非常擔心，指責中國編輯違反維基百科合作同互信嘅原則，以致能夠構建、貢獻、同協作嘅價值。

維基媒體基金會嘅行動
因為中國大陸用戶嘅問題已經對其他用戶構成安全威脅，甚至係身體傷害，2021年9月14號，負責管理維基百科嘅維基媒體基金會宣布，經過深入調查未被官方認可嘅「中國大陸維基人用戶組」嘅活動後，決定實施全域鎖定7名用户，同埋將 12 名管理員用戶取消權限。

相關評論
瑪姬·丹尼斯就呢次重大行動喺維基媒體發布公告，承認基金會嘅行為好激進（radical），但係強調呢次行動係基於諸多考量同深入調查之後，先作出呢個決議。
中國大陸維基人用戶組發表題為《丟掉幻想，準備鬥爭》嘅聲明回應，指控維基媒體基金會以「莫須有」嘅理由封禁用戶，又表示要用實際行動反抗打壓。
有幾個中文版維基百科用户向博訊新聞網報料，話中國大陸維基人用戶組嘅成員除咗如維基媒體基金會所述噉犯規，重有計劃及實行咗其他侵害行為，並提供咗段錄音作佐證；記者有嘗試叫中國大陸維基人用戶組回應呢項指控，不過唔成功。
有一個知情人士話畀《大紀元時報》知，親中共勢力令到維基管理會憂慮系統會繼續病態發展，於是使出噉嘅打擊招數，而且佢打算為此改變方針及加強監管。
富有該網站嘅編輯經驗，亦同親中共維基人有唔少過節之時事評論員黃世澤，就推斷呢單嘢乃兩股（親）中共勢力嘅鬥爭結果——只係削弱咗其中一方，並冇動搖問題之根本。

重新攞返權限
維基媒體基金會表明被取消管理員權限嘅用戶，可以經一般途徑重新攞返管理員權限，其中一位被除權的管理員Manchiu已經通過選舉成功攞返管理員權限。

新聞報道
"Exclusive: Wikipedia bans 7 mainland Chinese power users over 'infiltration and exploitation' in unprecedented clampdown". Hong Kong Free Press. 2021-09-14.（英文）
〈維基百科禁 7 內地用戶　指有滲透起底風險　內地群組：準備鬥爭〉。《立場新聞》。2021-09-14。（繁體中文）
〈維基封鎖7名中國大陸用戶 指為保障用戶安全〉。《美國之音》。2021-09-15。（繁體中文）
〈因涉嫌举报香港编辑，中文维基百科对7位中国大陆编辑下达禁令〉。《美國之音》。2021-09-15。（簡體中文）
〈臉書學著點！維基百科破天荒開鍘19中國滲透用戶〉。《新頭殼newtalk》。2021-09-15。（繁體中文）
〈維基百科中國編輯當抓耙仔 多人遭撤銷登錄權和編輯權〉。《自由時報》。2021-09-15。（繁體中文）
"Wikimedia bans seven Chinese users citing "security risk"". The Record by Recorded Future. 2021-09-14.（英文）
〈【維基百科】Wikimedia回應用戶安全擔憂　禁7名中國用戶　中國管理員：反抗基金會決定〉。《香港經濟日報》。2021-09-15。（繁體中文）
"Wikipedia bans seven Chinese users amid concerns of 'infiltration, physical harm'". The Register. 2021-09-15.（英文）
"Wikipedia bans 7 mainland Chinese power users over 'infiltration of Wikimedia systems'". 《亞洲國際新聞》. 2021-09-15.（英文）
〈內部編輯遭恐嚇，維基媒體基金會拔除多名「中國大陸維基人用戶組」成員〉。《科技新報》。2021-09-15。（繁體中文）
〈忧渗透与起底风险 维基百科对中国编辑下禁令〉。《德國之聲》。2021-09-15。（簡體中文）
〈維基百科基金會保用戶安全 封鎖 7 名中國用戶．取消 12 人管理員權限〉。e-zone。2021-09-15。（繁體中文）
〈防滲透與起底！中文維基百科下令封鎖18名與中國滲透有關用戶〉。《中央廣播電臺》。2021-09-15。（繁體中文）
〈「將香港用戶組都向國安處舉報了吧！」中文維基百科7名中國編輯慘遭除名〉。《風傳媒》。2021-09-15。（繁體中文）
〈【維基百科】中國網軍勢力擴展至維基百科　被指壟斷內容詮釋權〉。《自由亞洲電台》。2021-09-15。（繁體中文）
"Wikipedia blames pro-China infiltration for bans". BBC. 2021-09-16.（英文）
Carousell

Carousell，花名旋轉拍賣，係一間星加坡跨國企業，佢提供手機同電腦版嘅C2C以及B2C平台畀人賣一手同二手產品，總部設喺星加坡。Carousell適合iOS同Android設備。Carousell喺2012年5月推出，並由郭修瑞、吳承翰、陳翊偉都喺星加坡創立。
Carousell有政策禁止違反市場社群準則，非法商品。Carousell新加坡本部或國際情況簡報：2018年時，警部指，超過70%電子商務詐騙出自Carousell。
2020年10月，新加坡政府衛生部下屬健康科學局()接到報告，Carousell上有賣一種減肥類長期禁藥。為協助遏制「COVID-19」，Carousell發布應用程式公告，限制面對面交易、用戶集體交易與取件中心。Channel C資料顯示，懷疑有人將盜用個人資料同埋開電話卡一併放上Carousell度賣。

評分系統
旋轉拍賣交易評分系統，供買賣兩方互相評分同埋評論，但就無得回應對方評價，得有限度編緝評論，追加「後續評價」。所有評價都無得事後改同埋收返。除非少數情況違規或者官方特殊介入真係稀少性。
缺透明地方係，要互相評分先看到對方評分。
缺公平地方係，只有買家先可以喺評語中加入圖片。賣家就唔可以。

拍賣之名實
雖然叫旋轉拍賣、旋拍賣，但係佢同香港雅虎個拍賣、ebay或者現實拍賣好大分別。Carousell賣方好多時定好實價，或者貨品價格設置「免費」。買家可透過系統輸入較低價格（壓價）。即係佢未算得上係網上拍賣競價系統，無叫價，拍賣時限，同埋成交價術語同埋玩法。而且買家會留言私下壓價，全無透明度，買家唔知有無其他人參與。

部份收費方式
旋轉幣：取代真錢，用以交各種費用，開通特權。
推薦：各種消費，「蹦廣告」增加置頂機會，「熱門聚焦」強化相關搜尋結果，「賣場宣傳」一次展示多個商品。
商品數限額：Carousell設有免費刊登限額，電腦周邊及配件頁只有 5插槽可使用，甚至手機區只得 2個機會。如果賣方已經用完刊登限額，金錢就令佢增加限額以上架更多商品。無交錢，多出商品會變成「非活躍狀態」，即隱藏佢。
回覆數量將設限額：Carousell試圖於賣方回覆數量上加入收費設定。
旋轉拍賣商務版：分月費同年費，當中各自有四個收費計劃，年費由$690至7494都有。

騙徒同規矩
香港警察指，單就2023年開頭兩個月，已接報31位用戶騙案，涉金額港幣39萬元。Carousell雖然有調解糾紛機制，但係無主動假貨審查，同埋無權下令退貨。

賣假U/無U顯示卡
HKEPC讀者買二手硬件受騙，報指2024年1月4號洪生用萬三蚊賣到張零件有缺MSI RTX 4090顯示卡，當中GPU、部份VRAM已拆走，只好報警但無受理。

「彈票黨」
2024年3月25號至5月23號期間，差人收到12市民報案，指使用Carousell時遭騙走71萬蚊貨物；其中最貴係約18萬幾勞力士手錶一隻。騙徒借銀行過數彈票方法騙走對方財物。詐騙集團得到受害人戶口後，去櫃員機入空頭支票，令受害人即時查數見到佢個假入賬金額，以為真係過數就交貨。IG紅人Foddie「為食小樂」都聲言險中伏。

前香港董事總經理涉襲擊案
2023年10月15號。太古城康怡花園入面走廊有一女子黃慧堯遭到襲擊。期後，涉案人係Carousell旋轉拍賣前香港董事總經理葉承浩，而家告一項普通襲擊罪。葉承浩做過Paypal香港行政總裁，2019年先至加入旋轉拍賣，成為香港區董事總經理，負責香港整體業務發展策略。現已離任。

32萬香港用戶資料外洩
有人網上賣260萬個Carousell用戶資料，當中有香港用戶32萬個。Carousell話自己2022年1月系統遷移過程做出漏洞。私隱公署指責Carousell犯下多個缺失，專員鍾麗玲形容事件嚴重：「揭示咗 Carousell喺保障集團持有個人資料安全方面，係犯咗基本性失誤，實在令人非常失望。」

「賣家回覆限額制」
Carousell指：「賣家嘅回覆限額每個月會喺固定嘅日期更新，具體日期取決於首次使用限額嘅日期。如果首次使用限額嘅日期係任意一個月嘅31日，咁限額將預設喺每個月最後一日更新。」
連登人批評Carousell由2023年12月11號開始，每位賣家每個月回覆數量將設限額。評論指Carousell有好多所謂買家吹水居多，出去面交又多「放飛機」，網站限制未必賺錢，反而會「趕客」。有人直言香港雅虎個雅虎拍賣搞得好地地，就係收錢先至「玩死自己」。

英雄聯盟代打中伏跌錢
有網友為自己遊戲帳號「買代打服務」，遭到再三收費並懷疑受騙。佢上連登求助時，引瘋狂留言嘲諷「人傻錢多」。
台中新光三越氣爆事故

2025年2月13日11點33分，臺灣台中市西屯區嘅新光三越百貨中港店發生氣爆意外，造成4死39傷、附近路段亦實施臨時管制，係目前臺灣史上最嚴重嘅百貨公司公共安全事故。
林芷彤

林芷彤（Corinne Lam，1988年7月8號—）係香港財經新聞主播，舊時亞洲電視新聞嘅財經主播同埋無綫電視財經節目《創富坊》嘅主播，2015年6月離職無綫電視並加入積金局，暫時離開咗主播界，到2017年8月開始喺耀才財經台做返財經主播。
2015年4月底到5月頭，網上流傳一段林芷彤喺《創富坊》臨做完之前只係用唔夠16秒講完158個字埋尾，即係每秒講十個字，畀好多人討論。
2018年，林芷彤喺viuTV劇集《迷失假期》客串演出財經主播，被安排重演一次好快噉講完免責聲明。
鄧嘉傑

鄧嘉傑（英文：Simon Tang，1993年1月31號—）係香港男演員同模特兒。

簡歷
鄧嘉傑2011年參加無綫電視香港先生選舉晉身最後四強。2014年佢參加香港傳藝節超級模特兒大賽攞全場總冠軍。2015年佢參加韓國首屆超級品牌模特大賽（Luxury Brand Model Award）攞Top 4獎，同年喺香港參加電影《猛龍特囧》嘅「香港網絡男神選舉總決賽」攞「網絡男神」冠軍，之後參演電影《導火新聞線》飾演囧報記者阿泰。
鄧嘉傑2016年參與ViuTV節目《脫獨工程》同《籌旗》，2017年參加第29期無綫電視藝員訓練班而再次加入無綫電視。2020年5月離開無綫電視。
李克強

李克強（粵拼：lei5 hak1 koeng4；簡化字：李克强；1955年7月1號—2023年10月27號），安徽定遠人。第十七至十九屆中共中央政治局常委，前中華人民共和國國務院總理兼國務院黨組書記，之前做過國務院副總理同埋中國共青團第一書記。2023年10月底，李克強退休半年之後突然死亡，年僅68歲。由於李克強生前同成個團派都被習近平架空同打壓，身為改革派同自由派嘅李克強又同搞獨裁統治嘅習近平長期不和，外界猜測李克強真正死因並唔簡單。

早年
李克強係1970年代尾高考恢復後第一批北京大學學生，返大學期間做過北大學生會主席，畢業後在職獲得經濟學博士。

步入政界
李克強1980年代任北京大學團委書記、中國共青團中央書記處書記、全國青聯副主席。1993年至1998年任共青團中央書記處第一書記。1998年至2002年任河南省省長。2002年至2003年任河南省委書記、省長。2003年至2004年任河南省委書記、省人大常委會主任。2004年至2007年任中共遼寧省省委書記、省人大常委會主任。

進入中央
2007年10月喺中共十七屆一中全會上進入中國共產黨中央政治局，同習近平一樣唔經政治局委員級別，直接成為中共中央政治局常委，成為中國最高決策層成員之一。
2007年11月被任命為為國務院黨組副書記，中共中央財經領導小組成員，為2008年第十一屆全國人大上面接任排名第一嘅國務院副總理做準備。
2008年3月17號，李克強喺十一屆全國人大一次會議第七次全體會議當選為國務院副總理。
中共第十五屆、十六屆、十七屆中央委員，十七屆、十八屆、十九屆中央政治局委員、常委。第八屆全國人大常委會委員。

中國總理
内文：李克強政府同習李體制
李克強被外界普遍認為係接替溫家寶，下任國務院總理呼聲最高嘅候選人。雖然曾經盛傳另一位負責經濟嘅副總理王岐山可能威脅到李克強嘅接班優勢，不過喺李克強高調訪問歐洲之後，媒體又傳係為李克強接任總理做準備。佢一般被認為會成為繼習近平之後，另一位中共中央第五代領導集體嘅重要成員。
李克強最終順利喺2013年3月嘅第十二屆全國人大第一次會議上面以超過99%嘅票數當選國務院總理，并組閣成立新一屆政府。2023年兩屆總理任期結束後卸任，交棒畀習近平嘅心腹李強。比李克強年長嘅習近平亦順利連任，開始第三個任期，打破改革開放之後實行嘅任期制。

李克強訪港期間保安爭議
2011年8月16到18號，李克強訪港，佢宣布中央支持香港發展嘅六方面政策，叫做6招36式，但响8月18號就遇上三名大學生抗議示威，期間保安安排引起拗撬，史稱「哭港大」。

「中國6億人月入僅1000蚊」言論爭議
響維基新聞度有一單新聞係同呢篇文有關：
李克強：中國六億人人月均收入只僅一千元
2020年5月28號，李克強喺第十三屆全國人大第三次會議結束後，跟住例牌出席咗總理記者會。喺記者會上，李克強交代咗中國當前有6億人口每月收入得人民幣1000蚊左右。2020年正值中共中央總書記習近平提出嘅脫貧收官之年，李克強嘅言論引發外界廣泛爭議。

屋企
阿爸李奉三做過安徽省鳳陽縣縣長，安徽省蚌埠市中級人民法院院長，安徽省地方志辦公室副主任。同父異母阿哥李克平，做過安徽省計劃委員會副廳長。家姐李曉晴（安徽省國資委信息中心主任）、細佬李克明現任國有重點大型企業監事會主席，前任國家煙草專賣局副局長。
佢老婆程虹做過大學英文教授，獨生女喺北京大學畢業，曾經喺美國留學。
豐田汽車

豐田汽車公司（日文：トヨタ自動車株式会社）係一間總部設喺日本嘅汽車製造廠。
佢原本係豊田自動織機製作所（今日嘅豊田自動織機）喺1933年成立嘅汽車生產部門，1935年出第一架車。1937年8月28號，豊田自動織機製作所汽車生產部分拆為豐田汽車公司。